text: [{"text_idx": "#000001", "text": "Bogaskju\u0301ttarnir um at vera kla\u0301rir til Oyggjaleikir"}, {"text_idx": "#000002", "text": "A\u0301tta menn og tv\u00e6r kvinnur fara at kappast i\u0301 bogaskjo\u0301ting a\u0301 Oyggjaleikunum a\u0301 Guernsey i\u0301 n\u00e6sta ma\u0301na\u00f0."}, {"text_idx": "#000004", "text": "Mi\u00f0alst\u00f8\u00f0i\u00f0 hja\u0301 f\u00f8roysku bogaskju\u0301ttunum er, sum ta\u0301 bogaskjo\u0301ting seinast var a\u0301 skra\u0301nni a\u0301 Oyggjaleikum, og F\u00f8royar vunnu samanlagt. Men einstakir skju\u0301ttar hava v\u00e6l og vir\u00f0iliga sett met i\u0301 mun til ta\u0301. A\u0301tta menn og tv\u00e6r kvinnur fara at kappast i\u0301 bogaskjo\u0301ting a\u0301 Oyggjaleikunum a\u0301 Guernsey i\u0301 n\u00e6sta ma\u0301na\u00f0."}, {"text_idx": "#000005", "text": "F\u00f8roysku bogaskju\u0301ttarnir eru spentir upp a\u0301 Oyggjaleikirnar, sum ver\u00f0a a\u0301 bretsku kanaloynni Guernsey i\u0301 d\u00f8gunum 8. \u2013 14. juli, ti\u0301 grundarlag skuldi veri\u00f0 fyri go\u0301\u00f0um u\u0301rslitum."}, {"text_idx": "#000006", "text": "U\u0301tt\u00f8kukappingar til Oyggjaleikirnar a\u0301 Guernsey vo\u0301ru i\u0301 apri\u0301l, og ta\u0301 blivu einstaklingametini fra\u0301 Oyggjaleikunum a\u0301 Gotlandi i\u0301 2017 sett b\u00e6\u00f0i i\u0301 recurve og i\u0301 compound."}, {"text_idx": "#000010", "text": "A\u0301tta menn og tv\u00e6r kvinnur eru i\u0301 f\u00f8royska ho\u0301pinum, sum fer at kappast a\u0301 Guernsey. Ho\u0301purin s\u00e6r solei\u00f0is u\u0301t:"}, {"text_idx": "#000013", "text": "Seinasta savninginSeinasta vikuskifti vo\u0301ru skju\u0301ttarnir a\u0301 venjingarlegu i\u0301 Danmark, fyrsta dagin a\u0301 skjo\u0301tibreytini hja\u0301 K\u00f8ge Bueskyttelaug i\u0301 K\u00f8ge og teir ba\u0301\u00f0ar seinnu dagarnar a\u0301 skjo\u0301tibreytini hja\u0301 Lyngby Bueskyttelaug i\u0301 Lyngby."}, {"text_idx": "#000014", "text": "Venjingarlegan var seinasta fer\u00f0 a\u0301\u00f0renn Oyggjaleikirnar, at f\u00f8roysku bogaskju\u0301ttarnir vo\u0301ru savna\u00f0ir saman vi\u00f0 landsli\u00f0svenjarunum S\u00f8ren Ipsen, recurve, og Martin Damsbo, compound."}, {"text_idx": "#000017", "text": "- Mi\u00f0alst\u00f8\u00f0i\u00f0 nu\u0301 er ta\u00f0 sama sum ta\u0301, so grundarlag er fyri go\u0301\u00f0um u\u0301rslitum. Nu\u0301 krevst go\u0301\u00f0 fyrireiking og ikki minni mental venjing, ti\u0301 vit vita, at tann mentala st\u00f8\u00f0an vigar mest, helst meira enn 90 prosent, ta\u0301 tu\u0301 skalt skjo\u0301ta teir avgerandi pi\u0301larnar i\u0301 ty\u0301\u00f0andi kappingum, seg\u00f0i hann, ta\u0301 venjingarlegan var um at vera av."}, {"text_idx": "#000020", "text": "- Afturat hava allir skju\u0301ttarnir hetta, at teir eru ikki n\u00f8gdir, um teir hava skoti\u00f0 eitt gott umfar, men vilja alti\u0301\u00f0 royna, um teir ikki kunnu gera ta\u00f0 enn betur. Her a\u0301 venjingarleguni hevur ta\u00f0 i\u0301 mestan mun snu\u0301\u00f0 seg um trimma bogarnar og stilla siktini, men eg havi eisini sta\u00f0fest, at styrkin hja\u0301 skju\u0301ttunum er i\u0301 lagi, so nu\u0301 sny\u0301r ta\u00f0 seg meira um fi\u0301npussing og no\u0301gva skotvenjing."}, {"text_idx": "#000021", "text": "- Tu\u0301 f\u00e6rt to\u0301 ikki meg at geva naka\u00f0 bo\u00f0 upp a\u0301, hvussu ta\u00f0 fer at hilnast a\u0301 Guernsey, ti\u0301 i\u0301 compound vita vit, at ein einstakur miseydna\u00f0ur pi\u0301lur kann oy\u00f0ileggja alt, seg\u00f0i Martin Damsbo."}, {"text_idx": "#000023", "text": "Landsli\u00f0svenjararnir Martin Damsbo og S\u00f8ren Ipsen vo\u0301ru v\u00e6l n\u00f8gdir vi\u00f0 ta\u00f0, teir so\u0301u a\u0301 venjingarleguni. Martin Damsbo byrja\u00f0i sum venjari hja\u0301 compoundskju\u0301ttunum ti\u0301\u00f0liga i\u0301 fj\u00f8r heyst, men recurve-venjarin S\u00f8ren Ipsen er gamal i\u0301 gar\u00f0i i\u0301 f\u00f8royskum bogaskjo\u0301tih\u00f8pi, og hann vandi eisini f\u00f8roysku recurveskju\u0301ttarnar til Oyggjaleikirnar a\u0301 Gotlandi i\u0301 2017"}]